Public procurement notice: Contract Notice
Published: 2019-12-19
Buyer: Næstved Kommune
Country: DK
Contract type: Services
Procedure: Open procedure
CPV classification: 71310000 | 71311000: Civil engineering consultancy services | 71312000: Structural engineering consultancy services | 71600000 | 71621000
Submission deadline: 2020-01-30
Award criteria: The most economic tender

Technical requirements: Dette udbud vedrører indgåelse af en rådgiveraftale om levering af bygherrerådgivning i forbindelse med opførelsen af anlæg med nye vand- og svømmefaciliteter i Næstved Kommune. Anlægget skal bygges på Stenlængegårdsområdet i Næstved Nord. Nærmere beskrivelse af projektet kan findes i udbudsdokumenterne via udbudsportalen EU-Supply.dk jf. udbudsbekendtgørelsens afsnit I.3).
Udbudsbetingelserne indeholder de formelle betingelser for gennemførelse af udbudsprocessen. Det er derfor vigtigt, at tilbudsgivere sætter sig grundigt ind i udbudsbetingelserne.
Aftalen indeholder en option på opgaver forbundet med udførelse- og afleveringsprocessen. Næstved Kommune meddeler senest ved aflevering af udførelsesprojektet, hvorvidt Næstved Kommune ønsker at udnytte optionen. For nærmere beskrivelse henvises der til bygherrerådgiveraftalen vedlagt det øvrige udbudsmateriale.
Aftalen er ikke opdelt i delaftaler, idet en opdeling af aftalen vil eliminere de stordriftsfordele, der kan opnås ved én aftale.
Tilbudsgiver skal i det fælles europæiske udbudsdokument (ESPD), jf. Del IV, pkt. B, angive følgende oplysninger:
— Tilbudsgivers soliditetsagrad de seneste 3 (tre) regnskabsår, for så vidt som disse oplysninger foreligger.
Årsrapporter eller uddrag heraf eller anden dokumentation, der viser ansøgers nettoomsætning, egenkapital samt soliditetsgrad for de seneste 3 regnskabsår, såfremt offentliggørelse af årsrapporter er lovpligtigt i det land, hvor ansøger er etableret, og for så vidt som disse oplysninger foreligger. Når sammenslutninger af enheder (f.eks. konsortier), herunder midlertidige joint ventures, deltager samlet i udbuddet, skal dokumentation afgives for hver enkelt af de deltagende enheder. Hvis tilbudsgiver baserer sig på andre enheders økonomiske og finansielle formåen (f.eks. et moder- eller søsterselskab eller en underleverandør), skal dokumentation ligeledes afgives for de enkelte enheder.
Bemærk, at Næstved Kommune på et hvilket som helst tidspunkt i udbudsproceduren kan anmode om, at tilbudsgiver fremlægger den ovenfor anførte dokumentation, hvis det anses for nødvendigt for at sikre en korrekt afvikling af udbuddet. Næstved Kommune vil i så fald fastsætte en passende tidsfrist for afgivelse af dokumentation.
Tilbudsgiver skal angive referenceliste med angivelse af de betydeligste sammenlignelige opgaver, som tilbudsgiver har udført i løbet af de seneste 8 år med beskrivelse af leverancerne. Med "sammenlignelige opgaver" forstås opgaver, som i størrelse (værdi) og kompleksitet (i forhold til fagområder og interessenter) svarer til kontrakten. Det er essentielt, at tilbudsgiver fremviser referencer med fokus på bygherrerådgivning i forbindelse med svømmehalsbyggeri.
Ordregiver har dermed fraveget udbudslovens udgangspunkt om, at referencer for tjenesteydelser højest må være 3 år gamle. Det skyldes, at der efter ordregivers opfattelse er et så begrænset marked for de efterspurgte referencer, at det vil kunne føre til en uhensigtsmæssig og usaglig begrænsning af konkurrencen, hvis udbudslovens udgangspunkt opretholdes.
Tilbudsgiver behøver ikke indsende yderligere dokumentation for teknisk og faglig formåen (dvs. de oplysninger, der fremgår af ESPD, anses for tilstrækkelige). Næstved Kommune forbeholder sig imidlertid ret til at kontakte tilbudsgiver og/eller modtagerne af leverancerne for at verificere oplysningerne i Del IV, pkt. C i ESPD, herunder de deri anførte datoer for udførelse af leverancerne.
Det er et mindstekrav, at tilbudsgiver kan fremvise 2 referencer indenfor bygherrerådgivning i forbindelse med svømmehalsbyggeri indenfor de seneste 8 år.
Tilbudsgiver skal være opmærksom på, at Næstved Kommune stiller en række sociale krav, herunder arbejdstagerrettigheder. Disse krav fremgår af bilag til bygherrerådgiveraftalen. Det bemærkes ligeledes, at såfremt aftalen tildeles en sammenslutning af leverandører (f.eks. et konsortium), stilles der krav om, at deltagerne påtager sig solidarisk hæftelse og udpege en leverandør som repræsentant for sammenslutningen.
Næstved Kommune har valgt at bringe frivillige udelukkelsesgrund i udbudslovens § 137, stk. 1, nr. 1-6 i anvendelse ved dette udbud. Tilbudsgiver vil blive udelukket fra deltagelse i udbudsproceduren, hvis ansøger er omfattet af en af de i udbudslovens § § 135 og 136 nævnte obligatoriske udelukkelsesgrunde eller de frivillige udelukkelsesgrund i udbudslovens § 137, stk. 1, nr. 1-6, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Næstved Kommune har forberedt og uploadet et elektronisk EPSD på den anvendte udbudsplatform, jf. pkt I.3), som tilbudsgiver skal udfylde og uploade som foreløbigt bevis for, at tilbudsgiver opfylder betingelserne for at deltage i udbudsprocessen.